cyanic-selkie/wikianc huggingface dataset:
நேசனல் ஹெரால்டு மோசடி வழக்கு
மேலும் சோனியா காந்தி மற்றும் ராகுல் காந்தி உறுப்பினர்களாக உள்ள யங் இந்தியா நிறுவனம், அசோசியேட்டட் நிறுவனத்திற்கு ரூபாய் 50 இலட்சம் வழங்கியது. பின்னர் நேசனல் ஹ்ரால்டு நிறுவனம் காங்கிரசு கட்சியிடம் பெற்ற கடன் தொகை ரூபாய் 90.25 கோடியை, யங் இந்தியா நிறுவனம் செலுத்திவிடுவதாகக் கூறி, ரூபாய் 1,000 கோடி மதிப்புள்ள நேசனல் ஹெரால்டு நிறுவனத்தை,  யங் இந்தியா நிறுவனத்தின் பெயருக்கு மாற்றிக் கொண்டனர். இதுவே சோனியா காந்தி, ராகுல் காந்தி ஆகியோர் மீது சுப்பிரமணியன் சுவாமி தொடுத்த வழக்கின் சாரம் ஆகும்.
வழக்கு
இதற்கு கைம்மாறாக நேசனல் ஹெரால்டு சொத்துக்களை காங்கிரஸ் கட்சித் தலைவர் சோனியா காந்தியும், அவரது மகன் ராகுல் காந்தியும் எடுத்து கொண்டதாக பாரதிய ஜனதா கட்சித் தலைவர் சுப்பிரமணியன் சுவாமி தில்லி நீதிமன்றத்தில் சொத்துக்களை அபகரித்தல், மோசடி உள்ளிட்ட பிரிவுகளின் கீழ் வழக்கு தொடர்ந்தார். சோனியா, ராகுல் மற்றும் முன்னாள் மத்திய அமைச்சர் ஆஸ்கர் பெர்னாண்டஸ், காங்கிரஸ் கட்சியின் பொருளாளர் மோதிலால் ஓரா உள்ளிட்டோர் மீது சொத்துக்களை அபகரித்தல், மோசடி உள்ளிட்ட பிரிவுகளின் கீழ் வழக்கு பதிவு செய்யப்பட்டது. கடந்த ஆண்டு ஜூன் மாதம் 26ம் தேதி இந்த வழக்கை விசாரித்த தில்லி விசாரணை நீதிமன்றம், சோனியா, ராகுல் உள்ளிட்டோர் விசாரணைக்கு நேரில் ஆஜராக அறிவிக்கை அனுப்பியது. இவ்வழக்கில் 19 டிசம்பர் 2015 அன்று தில்லி பாட்டியாலா நீதிமன்றம் சோனியா காந்தி, ராகுல் காந்தி உள்ளிட்டவர்களுகு ஜாமீன் வழங்கியது.
பன்னாட்டு பௌத்த அருங்காட்சியகம்
பன்னாட்டு பௌத்த அருங்காட்சியகம் அல்லது பன்னாட்டு பௌத்த நூதனசாலை (International Buddhist Museum) என்பது இலங்கையில் அமைந்துள்ள ஒரு அருங்காட்சியகம் ஆகும். இதுவே உலகிலிலேயே முதலாவதாகக் கட்டப்பட்ட பௌத்த அருங்காட்சியகம் ஆகும். இது கண்டியில் தலதா மாளிகைக்கும் கண்டி தேசிய அருங்காட்சியகத்துக்கும் அடுத்ததாக அமைந்துள்ளது. இது கண்டியில் மன்னாகவிருந்த முதலாம் விமலதர்மசூரியனின் மாளிகை அமைந்துள்ள இடத்திலேயே தற்போது இயங்குகின்றது. அவ்விடத்தில் பின்னர் பிரித்தானியரால் விக்டோரியா அரசியின் காலத்தில் கட்டடம் கட்டப்பட்டு கச்சேரியாகப் பயன்படுத்தப்பட்டது.
இவ்வருங்காட்சியகத்தை அமைப்பதற்கு இலங்கை, இந்தியா, சீனா, ஜப்பான், வங்காளதேசம், மியான்மார், தாய்லாந்து, இந்தோனேசியா, நேபாளம், பாக்கித்தான், கொரியா, லாவோசு, வியட்நாம், கம்போடியா, மலேசியா, பூட்டான், ஆப்கானித்தான் ஆகிய 17 நாடுகள் தமது பங்களிப்பையும் ஆற்றியுள்ளன.
மேற்கோள்கள்
பகுப்பு:இலங்கையின் அருங்காட்சியகங்கள் பகுப்பு:கண்டி மாவட்டம் பகுப்பு:பௌத்த கட்டிடங்கள் பகுப்பு:கண்டியிலுள்ள கட்டடங்களும் கட்டமைப்புக்களும்
தில்லி புகைப்படத் திருவிழா
நாசர் அறக்கட்டளையால் இரண்டு ஆண்டுகளுக்கு ஒருமுறை நடத்தப்பட்ட தில்லி புகைப்படத் திருவிழா இந்திய புகைப்படக் கலையைக் காட்சிப்படுத்துவதற்கும் அதன் பயிற்சியாளர்களிடையே சமூக உணர்வை வளர்ப்பதற்கும் ஒரு தளமாக விளங்கும் வகையில் நடந்த புகைப்படத் திருவிழாவாகும். நாசர் அறக்கட்டளையின் இணை நிறுவனர்களான புகைப்படக் கலைஞர்கள் பிரசாந்த் பன்ஜியார் மற்றும் தினேஷ் கன்னா ஆகியோரின் முயற்சியால் 2011, 2013 மற்றும் 2015 ஆண்டுகளில் நடத்தப்பட்டது.
விழாவின் முதல் இரண்டு நிகழ்வுகள் இந்திய வாழ்விட மைய நிறுவனத்தாரின் பங்களிப்புடன் இந்திய வாழ்விட மையத்திலும், மூன்றாவது நிகழ்வு அவர்களின் பங்களிப்பு இல்லாமலே இந்திரா காந்தி தேசிய கலை மையத்திலும் (IGNCA) நடைபெற்றன. இந்தியாவில் நடைபெற்ற பெரிய அளவிலான புகைப்படத் திருவிழாக்களில் ஒன்றான இதில், நாடு முழுவதிலும் இருந்தும் வெளிநாட்டிலிருந்தும் பல்வேறு புகைப்படக் கலைஞர்களின் பங்களிப்புடன்,புகைப்படக் கலை ஆர்வலர்கள் மற்றும் ஆர்வமுள்ள பார்வையாளர்களுடன் நடைபெற்றது.
முதல் புகைப்பட விழா - 2011
முதலவது தில்லி புகைப்பட விழா 2011 ம் ஆண்டு அக்டோபர் 15 முதல் 28 வரை இந்திய வாழ்விட மையத்தில் (IHC) நடைபெற்றது. புகைப்படக் கலைஞர்கள் மற்றும் நாசர் அறக்கட்டளையின் இணை நிறுவனர்களுமான பிரசாந்த் பன்ஜியார் மற்றும் தினேஷ் கன்னா ஆகியோரால் ஏற்பாடு செய்யப்பட்ட இந்த விழாவின், மையக் கருவாக '"உறவு, உறவை வலியுறுத்துதல் மற்றும் உள்நோக்கிய பார்வையின் இயக்கம்"' என்பதை அடிப்படையாக கொண்டது. சுமார் இருபத்து நான்கு நாடுகளைச் சேர்ந்த முப்பத்தைந்து இந்திய மற்றும் முப்பத்தொன்பது சர்வதேச புகைப்படத் தொகுப்புகளை உள்ளடக்கி நடைபெற்றது. பிரபுத்த தாஸ்குப்தா, ரகு ராய், தயாநிதா சிங் போன்றோரின் அனுபவ உரைகள், விவாதங்கள்மற்றும் புகைப்பட பட்டறைகளைத் தவிர,மூத்த புகைப்படக் கலைஞரான ரகு ராய், மற்றும் மகாத்மா காந்தியின் மருமகனும், தனிப்புகைப்படாளருமான  கனு காந்தியின் தனிப்பட்ட புகைப்பட தொகுப்புகளும் இதில் இடம்பெற்றன. . மேலும். கேதகி ஷெத், ஸ்வபன் பரேக், ராம் ரஹ்மான், பாப்லோ பார்தோலோமிவ், சாம் ஹாரிஸ், ஷாஹிதுல் ஆலம், சொஹ்ராப் ஹுரா , விதுரா ஜங் பகதூர் மற்றும் நிதின் உபாத்யே போன்ற புகழ்பெற்ற புகைப்பட கலைஞர்களும் கலந்து கொண்டனர்.
இரண்டாம் புகைப்பட விழா - 2013
இரண்டாவது புகைப்படவிழா 2013 ம் ஆண்டு செப்டம்பர் 27 முதல் அக்டோபர் 11 வரை நடைபெற்றது. 2012 இல் இறந்த புகைப்படக் கலைஞர் பிரபுத்தா தாஸ்குப்தாவுக்கு அஞ்சலி செலுத்தும் விதமாக, இரண்டாவது தில்லி புகைப்படத் திருவிழாவின் கருப்பொருளாக "'கருணை(GRACE)'" எனத் தேர்ந்தெடுக்கப்பட்டது. 2011 ஆம் ஆண்டு நடைபெற்ற புகைப்பட விழாவின் முதலாவது நிகழ்வில் அவர் தனது பேச்சில் குறுப்பிட்ட, "'கருணையால் ஒன்றாக இணைக்கப்பட்ட நீண்ட படங்களை நான் வைத்திருக்க விரும்புகிறேன், ஏனென்றால் கருணை என்பது நான் தேடும் வரையறுக்க முடியாத, பகுத்தறிவற்ற, நேரியல் அல்லாத வார்த்தை'"  என்ற கருப்பொருளின் அடிப்படையில் உலகளவில் சமர்ப்பிக்கப்பட்ட 2,349களில் இருந்து 41 புகைப்படங்கள் மற்றும் 50 டிஜிட்டல் கண்காட்சி படங்கள் இதே தலைப்பில் தேர்ந்தெடுக்கப்பட்டு காட்சிப்படுத்தப்பட்டது. இவ்விழாவில் அவீக் சென், சுமித் தயாள், முனெம் வாசிஃப் போன்றோரின் புகைப்பட பயிற்சி பட்டறைகள் மற்றும் ரகு ராய்,ராம் ரஹ்மான், சூனி தாராபோரேவாலா, விக்கி ராய், சச்சா கோல்ட்பர்க், சுமித் தயாள் மற்றும் உர்ஸ் ஸ்டாஹெல் போன்ற குறிப்பிடத்தக்க நபர்களின் பேச்சுக்கள் மற்றும் கருத்தரங்குகள் ஆகியவையும் நடத்தப்பட்டது. ]].
அதைத் தவிர, நேஷனல் கேலரி ஆஃப் மாடர்ன் ஆர்ட் (என்ஜிஎம்ஏ, டெல்லி), அலையன்ஸ் ஃபிரான்சைஸ் தில்லி, கேலரி ரோமன் ரோலண்ட், போட்டோயிங்க், ஆர்ட் ஹெரிடேஜ் மற்றும் ஜப்பான் பவுண்டேஷன் உள்ளிட்ட புகைப்பட நிறுவனங்கள் தங்களின் தனிப்பட்ட கண்காட்சியை அவரவர்களின் இடங்களிலேயே இந்த திருவிழா நடைபெற்ற நாட்களில் இணைந்து நடத்தின.
மூன்றாம் புகைப்பட விழா - 2015
2015 ஆம் ஆண்டுக்கான புகைப்பட விழாவானது இந்திரா காந்தி தேசிய கலை மையத்தில் (IGNCA) 2015 ம் ஆண்டு அக்டோபர் 30 முதல் நவம்பர் 8, வரை நடைபெற்றது. மூன்றாவது பதிப்பின் கருப்பொருள் ஆசைப்படு(ASPIRE) என்பதாகும்.
"கருத்தரங்குகள், விவாதங்கள், நிகழ்ச்சிகள், நேரடி ஆர்ப்பாட்டங்கள் மற்றும் நிகழ்வுகள்
2015ம் ஆண்டில் கிஷோர் பரேக், ரகு ராய், கரன் வைட், சர்க்கர் ப்ரோடிக், வினித் குப்தா, ரோனி சென், ஏஞ்சலிகா தாஸ், ஆலிவியர் குல்மேன், டாரியோ போசியோ மற்றும் கிளாஸ் பிச்லர் உட்பட உலகம் முழுவதிலும் இருந்து நாற்பதுக்கும் மேற்பட்ட புகைப்படக் கலைஞர்கள் பங்குபெற்று கண்காட்சியில் தங்கள் படைப்புகளை காட்சிப்படுத்தினர். மேலும். இத்திருவிழாவில் 'மாஸ்டர் கிளாஸ்' என்ற சிறப்பு நிகழ்ச்சியும் நிகழ்த்தப்பட்டது. இதில் புகைப்படக் கலைஞர்களான ஒலிவியா ஆர்தர் மற்றும் பிலிப் எபிலிங் ஆகியோரின் மூன்று நாள் பட்டறை மற்றும் டேவிட் காம்பானியின் முக்கிய விரிவுரை ஆகியவை அடங்கும்.
வெளிப்புற இணைப்புகள்
பகுப்பு:புகைப்படக் கலைஞர்கள்
சின்னதாராபுரம் முனிமுக்தீசுவரர் கோயில்
முனிமுக்தீசுவரர் கோயில் (Munimukteeswarar Temple) என்பது தமிழ்நாடு மாநிலத்தின் கரூர் மாவட்டத்தில் சின்னதாராபுரம் புறநகர்ப் பகுதியில் அமைந்துள்ள ஒரு சிவன் கோயில் ஆகும். இக்கோயிலின் மூலவர் முனிமுக்தீசுவரர் மற்றும் தாயார் அகிலாண்டீசுவரி ஆவர்.
கடல் மட்டத்திலிருந்து சுமார் 221 மீட்டர் உயரத்தில் அமைந்துள்ள முனிமுக்தீசுவரர் கோயிலின் புவியியல் ஆள்கூறுகள், 10.84662°N, 77.84834°W ஆகும்.
தமிழக அரசின் இந்து சமய அறநிலையத் துறை கட்டுப்பாட்டில் இக்கோயில் இயங்குகிறது.
வெளி இணைப்புகள்
பகுப்பு:கரூர் மாவட்டத்திலுள்ள சிவன் கோயில்கள்
கலி (2016 மலையாளத் திரைப்படம்)
கலி(Kali) (Rage) 2016 ஆம் ஆண்டு வெளிவந்த இந்திய மலையாளத் திரைப்படம் ஆகும். இத்திரைப்படத்தை சமீர் தாகீர் இணைந்து தயாரித்தும், இயக்கியும் உள்ளார். இத்திரைப்படத்தில் துல்கர் சல்மான் மற்றும் சாய் பல்லவி நடித்துள்ளனர். இத்திரைப்படம் தாகீர் மற்றும் சல்மான் நீலகாசம் பச்சகடல் சுவன்ன பூமி (2013) திரைப்படத்திற்கு அடுத்ததாக இணையும் இரண்டாவது படமாகும். இத்திரைப்படம் கொச்சி, வாகமண், அதிரப்பள்ளி, மசினகுடி, கூடலூர் (நீலகிரி) ஆகிய இடங்களில் படம் பிடிக்கப்பட்டது. இத்திரைப்படம் 26 மார்ச் 2016 இல் திரைக்கு வந்தது. இத்திரைப்படம் கன்னடத்தில் கிடி என்ற பெயரில் மறுதயாரிப்பு செய்யப்பட்டது. இத்திரைப்படம் தெலுங்கில் மொழி மாற்றம் செய்யப்பட்டு பில்லகடா என்ற பெயரில் நவம்பர் 2017 இல் வெளியிடப்பட்டது..
கதைக்களம்
சித்தார்த் (துல்கர் சல்மான்) எளிதில் கோபப்படக்கூடிய இளைஞனாவான். தனது கோபத்தை நிர்வகிப்பதில் உள்ள பிரச்சனையின் காரணமாக சில சமயங்களில் சிக்கலில் மாட்டிக்கொண்ட நிகழ்வுகள் உண்டு. அனனுக்கு அஞ்சலியுடன் (சாய் பல்லவி) திருமணம் நடைபெறுகிறது. கொச்சியில் வங்கி ஒன்றில் பணிபுரிகிறான். அவர்களின் திருமண வாழ்வு சித்தார்த் சின்னச்சின்ன காரணங்களுக்கெல்லாம் சண்டையிடுவதன் காரணமாக அழுத்தம் நிறைந்ததாக மாறுகிறது. அஞ்சலி சித்தார்த்திடம் அவனது பழக்கவழக்கங்களை மெல்ல மெல்ல மாற்றிக்கொள்ள வேண்டுகிறாள். சித்தார்த்தின் சக பணியாளர் அஞ்சலியிடம் மன உளைச்சலை ஏற்படுத்தியதற்காக வெறி கொண்டு தாக்கும் வரை அவர்களின் திருமண வாழ்வு சற்று மென்மையாகப் பயணிக்கிறது.
அவர்கள் ஜான் என்ற கொடூரமான தாதா மற்றும் அவனது அடியாட்களால் நடத்தப்படும் சாலையோர உணவகம் ஒன்றில் சாப்பிடுவதற்காக இறங்குகிறார்கள். சரக்குந்தின் ஓட்டுநர் சக்கரா ஜானுடைய நண்பனாக இருப்பதைக் கண்டும், தன்னை மீண்டும் சீண்டுவதைக் கண்டும் சித்தார்த் கொஞ்சம் கொஞ்சமாக தனது கட்டுப்பாட்டை இழக்கிறான். அஞ்சலி மிகவும் அசௌகரியமாக உணர்கிறாள். அஞ்சலியின் வலியுறுத்தலுக்காக தனது கோபத்தை அடக்கிக் கொள்கிறான். ஜானின் பணியாளான காசாளரிடம் பழச்சாறில் ஈ கிடந்த காரணத்திற்காக பணம் செலுத்த மறுக்கிறான். ஜான் இரண்டு வித வாய்ப்புகளைத் தருகிறான். ஒன்று அனைத்திற்கும் பணம் செலுத்துமாறும், இல்லாவிடில் அனைத்திற்கும் பணம் செலுத்தாமல் சென்று விடுமாறும் கூறுகிறான். சித்தார்த் தன்னிடமும் அஞ்சலியிடமும் சாப்பிட்டதற்கு பணம் இல்லையென்பதை அறிந்து பயப்படுகிறான். பணத்தை எடுத்து வர அஞ்சலியை அனுப்புகிறான். அதுவரை தான் ஜான் வசம் இருப்பதாக ஒப்புக்கொள்கிறான். ஜானின் நண்பன் சக்கரா அஞ்சலியைப் பின் தொடர்ந்து செல்கிறான்.
அஞ்சலி பணம் எடுக்கச் செல்லும் தானியங்கி பணம் எடுக்கும் இயந்திரங்களில் பணம் இல்லாத காரணத்தால் தொடர்ந்து பயணிக்கிறாள். சித்தார்த்தை தொடர்பு கொள்ள முயலும் போது தொலைபேசி சமிக்ஞைகள் கிடைக்காமல் போகிறது. ஒரு வளைவொன்றில் சக்கரா அஞ்சலியை மடக்கிப் பிடித்து வன்கலவி செய்ய முயற்சிக்கிறான். அப்போது அந்த வழியாக வரும் மற்றொரு சரக்குந்து ஓட்டுநர் காவல் துறை உதவியுடன் அஞ்சலியைக் காப்பாற்றுகிறார். இதற்கிடையில், சித்தார்த் ஜானின் கடையில் வேலை செய்யும் பையனின் உதவியுடன் தப்பிக்க முயற்சிக்கிறான். அஞ்சலி திரும்பி வரும்போது ஜான் தாக்கப்பட்டு காயங்களுடன் கிடக்கிறான். சித்தார்த் கையில் கத்தியுடன் நிற்கிறான். காவலர்கள் ஜான் மரணமடைந்தால் சித்தார்த் தண்டனையிலிருந்து தப்ப இயலாது என்கின்றனர். ஆனால், ஜான் தன்னைக் கொலை செய்ய முயற்சித்தது சித்தார்த் இல்லை எனவும், தான் நடத்தி வந்த கடையின் முந்தைய உரிமையாளர் (யாரிடமிருந்து கடையை அராஜகத்தால் கைப்பற்றினானோ அவர்) தான் தன்னைத் தாக்கியதாகத் தெரிவிக்கிறார். இதனால், சித்தார்த் குற்றமற்றவனாக அறியப்பட, சித்தார்த்தும், அஞ்சலியும் தங்கள் பயணத்தைத் தொடர்கின்றனர். வழியில் சக்கரா தனது சரக்குந்து நிலைகுலைந்து போன நிலையில் கிடக்கிறான். சித்தார்த் தனது கோபத்தை அடக்குவதற்கான வாய்ப்பாக இதைக் கருதி அவனை மன்னித்து விடலாம் என்கிறான். ஆனால், அஞ்சலி அவனை மன்னிக்க இயலாதெனவும் சித்தார்த் தனது கோபத்தை வெளிப்படுத்தலாம் எனவும் கூற, சித்தார்த் சக்கராவை கோபத்தோடு தாக்குகிறான்.
இசை
இத்திரைப்படத்திற்கு இசை கோபி சுந்தரால் ஆக்கப்பட்டுள்ளது. பாடல்கள் 2016 மார்ச் 11 ஆம் நாள் சத்யம் ஆடியோசால் வெளியிடப்பட்டது. 2015 இல் வெளியான திரைப்படமான ”தி மேன் ஃப்ரம் U.N.C.L.E” என்ற படத்தின் பாடலான "டேக் யு டவ்ன்" மூல இசையமைப்பாளரான டேனியல் பெம்பெர்டனுக்கு நன்றியறிவிப்புக் கூட இல்லாமல் கலி படத்தின் முன்னோட்டத்தில் பயன்படுத்தப்பட்டது.
மேற்கோள்கள்
பகுப்பு:2016 திரைப்படங்கள் பகுப்பு:2016 மலையாளத் திரைப்படங்கள்
மேடையக்கொல்லை
என்பது இந்தியாவின் தமிழ்நாடு மாநிலத்தில் அமைந்துள்ள தஞ்சாவூர் மாவட்டத்தில் ஒரத்தநாடு வட்டத்திற்கு உட்பட்ட கிராமம்.
அரசியல்
இது பாராளுமன்றத் தேர்தலுக்கு தஞ்சாவூர் மக்களவைத் தொகுதியிலும், தமிழக சட்டமன்றத் தேர்தலுக்கு ஒரத்தநாடு சட்டமன்றத் தொகுதியிலும் சேர்க்கப்பட்டுள்ளது.
ஆதாரங்கள்
பகுப்பு:தஞ்சாவூர் மாவட்டத்திலுள்ள கிராமங்கள்
ஸ்காட் எஸ். ஹால்
'''ஸ்காட் எஸ். ஹால்''' (Scott S. Hall) என்பவர் ஒரு அமெரிக்க உளவியலாளர் மற்றும் நடத்தை அறிவியல்கள் பேராசிரியர் ஆவார். இவர் இசுட்டான்போர்டு பல்கலைக்கழகத்தின் மருத்துவப் பள்ளியின் பேராசிரியரும் ஆராய்ச்சியாளருமாவார். இவர்   பலவீனமான X நோய்க்குறி, பிராடர் – வில்லி கூட்டறிகுறி ஆகியவற்றில் நிபுணத்துவம் வாய்ந்தவர், மற்றும் பலவீனமான X நோய்க்குறி, அதனுடன் தொடர்புடைய வேறு   நிலைகளை பற்றியும் ஆன்டிசம் ஸ்பெக்ட்ரம் கோளாறுகள் உள்ளிட்டவைகளைப் பற்றி  ஆராய்ச்சி  மேற்கொண்டார். 1997 இல் மனநல மருத்துவ நிறுவனத்தில் உளவியல் துறையில் முனைவர் பட்டம் பெற்றார்.
மேற்கோள்கள்
பகுப்பு:அமெரிக்க உளவியலாளர்கள் பகுப்பு:வாழும் நபர்கள்
தேரி அணை
தேரி அணை ( Tehri Dam) என்பது டெஃறி ஐதரோ டெவலப்மென்ட் கார்பரேசன் லிமிடட்டின் முக்கியமான அணையாகும். இது இந்தியாவில் உள்ள உத்தராகண்டம் மாநிலத்தின் டெஃறி நகரத்திற்கு அருகில் அமைந்துள்ளது. புனித கங்கை நதியின் துணை ஆறான பாகிரதி ஆற்றின் குறுக்கே அமைந்துள்ளது. இந்த டெஃறி அணை 855 அடி (261 மீ) உயரத்தைக் கொண்டிருப்பதால் உலகின் 10ஆவது உயரமான அணையாகப் பெயர் பெற்றுள்ளது.
வரலாறு
டெஹ்ரி அணைத் திட்டத்தினைத் தொடங்குவதற்கான ஒரு பூர்வாங்க ஆய்வு 1961இல் முடிக்கப்பட்டது. இந்த வடிவமைப்பில் 600 மெகாவாட் உற்பத்தித் திறன் கொண்ட மின்நிலையமும் உண்டு. கட்டுமானப் பணிகள் 1978 இல் தொடங்கியது. ஆனால் நிதி, சுற்றுச்சூழல் மற்றும் சமூக தாக்கங்கள் காரணமாக பணிகள் தாமதமானது. சோவியத் ஒன்றியம் 1986 இல் வழங்கிய, தொழில்நுட்ப மற்றும் நிதி உதவி மூலம் மீண்டும் துவங்கிய பணிகள் அரசியல் உறுதியற்ற தன்மை காரணமாக பல குறுக்கீடுகளைச் சந்தித்தது. டெஹ்ரி அணையின் கட்டுமானம் 2006இல் நிறைவு பெற்றது. திட்டத்தின் இரண்டாவது பகுதியாக,97 மீட்டர் உயரம் கொண்ட கோட்டேஷ்வர் அணை 2012இல் முடிக்கப்பட்டது.
திறன்
2400 MW அளவு மின் ஆற்றல் உற்பத்தித் திறனையும், 270,000 எக்டர்கள் பரப்பளவு பகுதிக்கு நீர்ப்பாசன வசதியையும், 600,000 எக்டர்கள் பகுதிக்கு நீர்ப்பாசன உறுதிப்படுத்தலையும், டெல்லி, உத்திரப்பிரதேசம் மற்றும் உத்தராகண்டம் போன்ற தொழில்சார்ந்த பகுதிகளுக்கு ஒவ்வொரு நாளும் 270 மில்லியன் கேலன்கள் குடிநீரையும் வழங்கும் திறனையும் இந்த அணை கொண்டுள்ளது. கோட்டேழ்சுவரில் நீரோட்ட திசையில் 14 கிலோமீட்டரில் மற்றொரு சிறிய அணை உள்ளது. அங்கு 400 MW மின்சாரம் உருவாக்கப்படுகின்றது. மேலும் அது TDP நீர்மின் திட்டத்தின் பகுதியாகவே கருதப்படுகிறது.
சுற்றுச்சூழல் அமைப்புகள் மூலமாக எழுப்பப்பட்ட பிரச்சினைகள்
சுற்றுச்சூழல் அமைப்புகள் மற்றும் அப்பகுதி மக்கள் மூலமாக இந்த டெஃறி அணை இயங்குவதற்கு எதிர்ப்புகள் இருந்து வருகின்றன. மனித உரிமைகள் பிரச்சினைகளுக்குக் கூடுதலாக இமயமலை அடிவாரங்களில் அழியத்தக்க சூழ்நிலைத்தொகுப்புடன் மிகப்பெரிய அணையாக இருப்பது சுற்றுச்சூழலுக்கு பின்விளைவுகளை ஏற்படுத்தும் என்று இத்திட்டப்பணி கருதப்படுகிறது. அணையின் புவிச்சரிதவியலுக்குரிய நிலைப்பாடும் மற்றொரு பிரச்சினையாக உள்ளது. ஒரு முக்கிய நில அமைப்பியன் தவறுடைய பகுதியான மத்திய இமயமலை நிலநடுக்கப் பகுதியில் இந்த டெஃறி அணை அமைந்துள்ளது. 1991 ஆம் ஆண்டு அக்டோபர் மாதத்தில் இப்பிரதேசத்தில் 6.8 பரும அளவு நிலநடுக்கம் ஏற்பட்டது. இதன் நிலநடுக்கமுனையானது அணை அமைந்துள்ள இடத்தில் இருந்து 500 கிமீ தொலைவில் ஏற்பட்டது. இந்த அணை 7.2 பரும அளவு நிலநடுக்கத்தை தாங்கும் வலிமையுடன் கட்டப்பட்டுள்ளது என அணையின் ஆதரவாளர்கள் தெரிவிக்கின்றனர். ஆனால் இந்தப் பகுதியில் ரிக்டர் 8.5 பரும அளவில் நிலநடுக்கங்கள் வர வாய்ப்புள்ளதாக சில நிலநடுக்க ஆய்வு வல்லுனர்கள் தெரிவிக்கின்றனர். அதைப் போன்ற பெருந்தீநேர்வு நிகழ்ந்து அணை உடைந்தால் நீரோட்டப் பாதையில் வசிக்கும் அரை மில்லியனுக்கும் அதிகமான பேர் உள்ள பல கிராமங்கள் அழிய நேரிடும்.
இப்பகுதியில் உள்ள 100,000 க்கும் அதிகமான மக்கள் வேறு இடங்களுக்கு குடியேற வேண்டுமென்பதால் மறு குடியேற்ற உரிமைகளின் மேல் நீண்ட சட்டச் சிக்கல்களுக்கு வழிவகுத்தது. அதன் விளைவாக இத்திட்டப்பணி முடிவுறாமல் காலத்தாழ்வு அடைந்தது.
2005 ஆம் ஆண்டில் இருந்து நீர்த்தேக்கத்தில் நீர் தேக்கப்பட்டதால் பாகிரதி நீரின் போக்கு அளவு வழக்கமான 1000 ft³/s இல் இருந்து 2 ft³/s வரை குறைந்தது. இந்த நீர்க்குறைபாடு இப்பிரதேசத்தில் அணைக்கு எதிராக கண்டனங்களுக்கு மையமாக அமைந்தன. புனித கங்கையின் பகுதியாக இந்த பாகிரதி கருதப்படுவதில் இருந்து இந்து தொன்மவியலுக்கு நெருக்கடியாக இந்த நீர் நிலைகள் அமைந்தன. ஆண்டில் சிலசமயங்களில் பாகிரதியின் நீர் தடுத்து நிறுத்தப்படுவதால் இதன் துணை ஆறுகளில் நீர் போக்கு நின்று விடுகிறது. அங்கு மின்சாரம் விளைவிப்பதால் கங்கையின் புனிதத்தன்மைக்கு மிகப்பெரிய ஊறு விளைவிக்கிறது எனும் சமயம் சார்ந்த எதிர்ப்புகள் இருந்தன. எனினும் டெஃறி அணையின் செயல்பாடுகள் தொடர்ந்து நடந்தது. 2006 ஆம் ஆண்டின் ஜூன் மாதத்தில் மின்சார உற்பத்தியில் முதல் அலகு உற்பத்தி செய்யப்பட்டது.
புற இணைப்புகள்
பகுப்பு:உத்தராகண்ட அணைகள்
நேகா கலை அருங்காட்சியகம், உபுத்
நேகா கலை மியூசியம் (Neka Art Museum) என்பது இந்தோனேசியாவின் பாலி நகரில் உபுத் நகரில் அமைந்துள்ள ஒரு அருங்காட்சியகமாகும், இந்த அருங்காட்சியகம் பாலி ஆசிரியரான சுதேஜா நேகாவால் நிறுவப்பட்டது, அவர் ஓவியர்களான ருடால்ப் பொன்னெட் மற்றும் ஆரி ஸ்மிட் உள்ளிட்ட ஓவியர்களின்  உதவி மற்றும் ஆலோசனைகளைப் பெற்று இக் கலையை சேகரித்தார். , இந்த அருங்காட்சியகம் 1982 ஆம் ஆண்டில் திறந்து வைக்கப்பட்டது
வடிவமைப்பிற்கான கருத்துரு
இந்த அருங்காட்சியகம் பாரம்பரிய பாலிக் கட்டிடக் கலையினை வெளிப்படுத்தும் வகையில் வடிவமைக்கப்பட்டது. தனித்தனியாகக் கட்டிடங்களைக் கொண்ட அந்த அருங்காட்சியகத்தில் ஒவ்வொரு கட்டடத்திலும் வெவ்வேறு வகையான செயல்பாடுகள் மேற்கொள்ளப்பட்டன. பார்வையாளர்கள் பல வகையான தொடர்ச்சியான காட்சிக் கூடங்களின் வழியாக நடந்து செல்லும் வசதி அமைந்துள்ளது. செவ்வியல் ஓவியங்கள் தொடங்கி சமகால இந்தோனேசிய கலை பாணி வரையிலான அனைத்தும் அங்கு உள்ளன. இவற்றில் வெளிநாட்டு கலைஞர்களால், பாலியின் கலையால் தாக்கம் பெற்ற, உருவாக்கம் பெற்ற கலைப்பொருள்கள் காணப்படுகின்றன.
காட்சி நேரம்
இந்த அருங்காட்சியகம் கண்ணைக் கவரும் வகையில் அமைந்துள்ளது பாலியின் மிகச் சிறந்த கலைஞர்களின் படைப்புகள் இங்கு காணப்படுகின்றன. பாலி கலையின் வளர்ச்சியைப் பற்றி அறிந்துகொள்ள இந்த அருங்காட்சியகம் துணை செய்கிறது. பாலியில் அமைந்துள்ள அருங்காட்சியகங்களில் அதிகமான காட்சிக்கூடங்களைக் கொண்ட பெருமையுடையது. இந்தோனேசியாவின் கலைஞர்களுடைய பலவகையான படைப்புகளை இங்கு காணலாம். அவ்வாறே உலக அளவில் பெயர் பெற்ற ஓவியக் கலைஞர்களின் படைப்புகளையும் இங்கு காணலாம். உபுத் என்னுமிடத்திலிருந்து இந்த அருங்காட்சியகத்திற்கு 10 நிமிட பயணத்தில் மகிழ்வுந்தில் வந்து சேரலாம். தினமும் திறந்திருக்கின்ற இந்த அருங்காட்சியகம் ஞாயிற்றுக்கிழமையின் காலைப்பொழுதிலும், அரசு விடுமுறை நாள்களிலும் மூடப்பட்டிருக்கும்.
சேகரிப்புகள்
thumb|பேய் மாற்றம், 19 ஆம் நூற்றாண்டு செவ்வியல் பொம்மலாட்ட பாணி ஓவியமானது 17 ஆம் நூற்றாண்டைச் சார்ந்த அல்லது அதற்கு முந்தைய காலத்திய ஓவியம் பெரும்பாலும் அநாமதேயமானது அங்கு காணப்படுகிறது. அதில் மங்கு முரா, முதலாம் நான் நியோமன் அர்கானா ஆகியோரின் படைப்புகள் உள்ளன.
உபுட் பாணி ஓவியமானது 1920 களுக்குப் பிறகுள்ள காலத்தைச் சேர்ந்தவை. இந்த படைப்புகளில் ஐரோப்பிய ஓவியர்களின் தாக்கத்தைக் காணமுடியும்.
குறிப்புகள்
பகுப்பு:இந்தோனேசிய அருங்காட்சியகங்கள்
பாலியல் இனப்பெருக்கம்
பால்சார் இனப்பெருக்கம்  (Sexual reproduction) அல்லது கலவிமுறை இனப்பெருக்கம் எனப்படுவது இரு உயிரினங்களின் மரபுப் பொருட்கள் ஒன்றிணைந்து ஓர் புதிய உயிரினம் உருவாவதைக் குறிக்கும். பால்சார் இனப்பெருக்கத்தில் இரு செயல்பாடுகள் முதன்மையானவை;அவை: ஒடுக்கற்பிரிவு, நிறப்புரிகள் பாதியாக உடைகின்ற செயல்பாடு; மற்றொன்று கருக்கட்டல், இரு பாலணுக்கள் இணைந்து நிறப்புரிகள் முதலில் இருந்த எண்ணிக்கைக்குத் திரும்புதல். ஒடுக்கற்பிரிவின்போது, ஒவ்வொரு சோடியின் நிறப்புரியும் வழமையாக பரிமாறப்பட்டு  ஒத்த மறுசேர்க்கை நிகழச் செய்கிறது.
பால்சார் இனப்பெருக்க கூர்ப்பு நிகழ்வு புதிரானது. பால்சார்ந்த இனப்பெருக்க உயிரினங்களுக்கான முதல் தொல்லுயிர் எச்ச ஆதாரங்கள் ஏறத்தாழ 1 முதல் 1.2 பில்லியன் ஆண்டுகளுக்கு முன்பான ஸ்டேனிய காலத்து மெய்க்கருவுயிரிகளில் காணப்படுகின்றன. கட்புலனாகத்தக்க உயிரினங்கள் பெரும்பாலானவற்றில், ஏறத்தாழ அனைத்து விலங்குகள் மற்றும் தாவரங்களில், பால்சார் இனப்பெருக்கமே முதன்மையான இனப்பெருக்க வழியாக உள்ளது. இந்தச் செயல்முறைகள் ஒரேபோல இருப்பதால் பாக்டீரிய இணைவுறுதல், இரண்டு  பாக்டீரியாக்களிடையே டி. என். ஏ. மாற்றிக்கொள்வது,  பால்சார் இனப்பெருக்கத்துடன் தவறாக  புரிந்து கொள்ளப்படுகிறது.
வெளி இணைப்புகள்
பகுப்பு:இனப்பெருக்கம்
கால்சியம் ஐதரைடு
கால்சியம் ஐதரைடு (Calcium hydride) என்பது CaH2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். காரமண் உலோகத்தினுடைய ஐதரைடு சேர்மம் என்பதால் இதை ஒரு காரமண் ஐதரைடு என்று அழைக்கிறார்கள். தூய்மையான நிலையில் வெண்மை நிறத்துடனும் மாதிரிகளில் சாம்பல் நிறத்துடனும் காணப்படும் கால்சியம் ஐதரைடு தண்ணீருடன் தீவிரமாக வினைபுரிந்து ஐதரசன் வாயுவை வெளியிடுகிறது. எனவே இச்சேர்மத்தை ஓர் உலர்த்தும் முகவராக அல்லது ஓர் ஈரமுறிஞ்சியாக பயன்படுத்த இயலும். கால்சியம் ஐதரைடு உப்பைப் போன்ற கட்டமைப்பு கொண்ட ஓர் உப்புநீர் ஐதரைடு ஆகும். பெரிலியத்தை விட கனமான கார உலோகங்கள் மற்றும் காரமண் உலோகங்கள் அனைத்தும் உப்புநீர் ஐதரைடுகளாக உருவாகின்றன. சோடியம் ஐதரைடு நன்கு அறியப்பட்ட ஓர் உதாரணமாகும். இது சோடியம் குளோரைடின் மையக்கருத்தை ஒத்த கட்டமைப்பில் படிகமாகிறது. இவ்வினங்கள் யாவும் கரைப்பான்களில் கரையாது மற்றும் வினைபுரியாது. கால்சியம் ஐதரைடு PbCl2 கட்டமைப்பில் (காட்டுனைட்டு)
தயாரிப்பு
300 முதல் 400° செல்சியசு வெப்பநிலையில் கால்சியம் மற்றும் ஐதரசன் ஆகிய தனிமங்கள் நேரடியாக இணைந்து கால்சியம் ஐதரைடு உருவாகிறது.
உலோக ஆக்சைடுகள் ஒடுக்கும்
Ti, V, Nb, Ta, மற்றும் U போன்ற தனிமங்களின் உலோக ஆக்சைடுகளை உலோகமாக ஒடுக்கும் முகவராக CaH2 பயன்படுகிறது. கால்சியம் உலோகமாக இது சிதைவடைந்து இச்செயல்முறையை CaH2 நிகழ்த்துகிறது :
ஐதரசன் மூலம்
ஐதரசன் உற்பத்தியில் கால்சியம் ஐதரைடு பயன்படுத்தப்படுகிறது. 1940 ஆம் ஆண்டுகளில் ஐதரோலித் என்ற வர்த்தகப் பெயரில் ஐதரசன் மூலமாக இச்சேர்மம் விற்பனைக்கு கிடைத்தது. 'இச்சேர்மத்தின் வர்த்தகப் பெயர் ”ஐதரோலித்’’ ஆகும். அவசர காலங்களில் ஆகாயக் கப்பல்களில் கையடக்க ஐதரசன் மூலமாக இதைப் பயன்படுத்திக் கொள்ள முடியும். இப்பயன்பாட்டிற்கு இதுவோர் விலையுயர்ந்த முறையாகும்.'
அவசர காலம் என்று குறிக்கப்பட்டிருப்பது அநேகமாக போர்க் காலத்தை குறிப்பிடுவதாக இருக்கலாம். ஆயினும், பல பத்தாண்டுகளாக இச்சேர்மம் பரவலாக வானியல் பலூன்களை ஊதுவதற்கு ஒரு பாதுகாப்பான மற்றும் வசதியான வழிமுறையாக பயன்படுத்தப்படுகிறது.
அவ்வாறே, வேதியியல் பரிசோதனைகளுக்காக சிறிய அளவில் மீத்தூய ஐதரசனை உற்பத்தி செய்ய ஆய்வகங்களில் இது வழக்கமாக பயன்படுத்தப்படுகிறது. டீசல் எரிபொருளின் ஈரப்பதம், CaH 2 </ sub> உடன் சேர்க்கப்பட்டு வெளிவிடப்படும் ஐதரசன் மூலம் மதிப்பிடப்படுகிறது.
ஈரமுலர்த்தி
CaH2 தண்ணீருடன் ஈடுபடும் வினை கீழே தரப்பட்டுள்ளது:
H2 மற்றும் Ca(OH)2 ஆகிய நீராற்பகுப்பு விளைபொருட்கள் இரண்டும் உலர் கரைப்பானில் இருந்து ஏற்கனவே பிரிக்கப்பட்டுள்ளன.
மூலக்கூற்று சல்லைடைகளுடன் ஒப்பிடுகையில் கால்சியம் ஐதரைடு ஒரு மிதமான ஈரமுலர்த்தியாகவே கருதப்படுகிறது. ஆனால் சோடியம் உலோகம் அல்லது சோடியம்-பொட்டாசியம் கலப்புலோகம் போன்ற ஈரமுலர்த்திகளைக் காட்டிலும் பயன்படுத்துவதற்கு பாதுகாப்பானது ஆகும். அமீன், பிரிடின் போன்ற காரக் கரைப்பான்களில் ஈரமுலர்த்தியாக கால்சியம் ஐதரைடு பரவலாகப் பயன்படுத்தப்படுகிறது. ஆல்ககால்களை உலர்த்துவதற்கும் இதைப் பயன்படுத்துகிறார்கள். CaH2 பயன்படுத்துவதில் சில இடர்பாடுகளும் உள்ளன:
ஒலிமாற்றுணர் வழிமாற்றி
அட்லாண்டிக் போரில், செருமன் நீர்மூழ்கிக் கப்பல்கள் போல்டு எனப்படும் ஒலிமாற்றுணர் வழிமாற்றிகளாக கால்சியம் ஐதரைடுகளை பயன்படுத்தின .
மேற்கோள்கள்
பகுப்பு:கால்சியம் சேர்மங்கள் பகுப்பு:உலோக ஐதரைடுகள் பகுப்பு:ஈரமுறிஞ்சிகள் பகுப்பு:ஐதரசன் சேமிப்பு
மிசோகாவா அணை
மிசோகாவா அணை (Mishogawa Dam) சப்பான் நாட்டின் யமகுச்சி மாகாணத்தில் அமைந்துள்ளது. கற்காரை புவியீர்ப்பு வகை அணையாக இது கட்டப்பட்டுள்ளது. வெள்ளத்தைக் கட்டுப்படுத்தவும், நீர்ப்பாசனத்திற்காகவும் இந்த அணை பயன்படுத்தப்படுகிறது. அணையின் நீர்ப்பிடிப்பு பகுதி 21.3 சதுரகிலோ மீட்டர்களாகும். அணை நிரம்பியிருக்கும்போது இதன் பரப்பளவு சுமார் 9 எக்டேர்களாகும். 640 ஆயிரம் கன மீட்டர் தண்ணீரை இதில் சேமிக்க முடியும். அணையின் கட்டுமானம் 1958 ஆம் ஆண்டு நிறைவடைந்தது.
625
ஆண்டு 625 (DCXXV) யூலியன் நாட்காட்டியில் செவ்வாய்க்கிழமையில் துவங்கிய சாதாரண ஆண்டு ஆகும்.
முன்பேர ஒப்பந்தம்
நிதியியலில் எதிர்கால ஒப்பந்தம் என்பது எதிர்காலத்தில் ஒரு குறிப்பிட்ட தேதியில் ஒரு தரநிலையான அளவு மற்றும் தரம் கொண்ட ஒரு குறிப்பிட்ட சொத்தை குறிப்பிட்ட விலைக்கு  (எதிர்கால விலை ) வாங்க அல்லது விற்க இரு தரப்பினரிடையே செய்துகொள்ளப்படும் தரநிலையாக்கப்பட்ட ஒப்பந்தம் ஆகும். இந்த ஒப்பந்தங்கள் எதிர்காலப் பரிவர்த்தனையகத்தில் விற்கப்படுகின்றன. எதிர்கால ஒப்பந்தங்கள் பங்குகள், பங்குப் பத்திரங்கள், உரிமைகள் அல்லது பற்றாணைகள் போன்று "நேரடி" கடனீடுகள் அல்ல. இருப்பினும் வழித்தோன்றல் ஒப்பந்தங்களே ஆனாலும் அவை கடனீடுகளே. அதில் குறிப்பிடப்பட்ட சொத்தை எதிர்காலத்தில் வாங்க ஒப்புக்கொள்ளும் தரப்பினர் நெடுநிலை (long position) வகிப்பார், அதே போல் எதிர்காலத்தில் அச்சொத்தை விற்க ஒப்புக்கொள்ளும் தரப்பினர் குறுநிலை (short position) வகிப்பார்.
பல நிகழ்வுகளில் ஓர் எதிர்கால ஒப்பந்தத்தில் குறிப்பிடப்படும் சொத்து வழக்கமான "பொருளாக" இல்லாமல் இருக்கலாம். அதாவது நிதியியலிலான எதிர்காலத்தில் ஒப்பந்ததில் குறிப்பிடப்படும் சொத்து, நாணயம், கடனீடுகள் அல்லது நிதி பத்திரங்கள் மற்றும் பங்குக் குறியீடுகள் மற்றும் வட்டிவீதங்கள் போன்ற புலப்படா சொத்துகளாகவும் இருக்கலாம்.
எதிர்காலத் தேதியானது வழங்கல் தேதி அல்லது இறுதிக் கணக்கு முடித்தல் தேதி என அழைக்கப்படுகிறது. பரிவர்த்தனையகத்தில் ஒரு நாளின் வர்த்தக நேர அளவின் இறுதியில் உள்ள எதிர்கால ஒப்பந்தத்தின் அதிகாரப்பூர்வமான விலை பரிவர்த்தனையகத்திலான அன்றைய வணிகத்திற்கான கணக்குத் தீர்வு விலை என அழைக்கப்படுகிறது.
முன்னோக்கு ஒப்பந்தம் என்பது இதனுடன் நெருங்கிய தொடர்புடைய ஒப்பந்தமாகும். இவை இரண்டும் ஒரு சில அம்சங்களில் வேறுபடுகின்றன. எதிர்கால ஒப்பந்தங்களும் முன்னோக்கு ஒப்பந்தங்களும் பெரிதும் ஒத்தவையே. ஆனால் எதிர்கால ஒப்பந்தங்கள் தரநிலையாக்கப்பட்ட சொத்துகளின் மீதே வரையறுக்கவும் வர்த்தகமும் செய்யப்படுகின்றன என்பது மட்டுமே இவை இரண்டுக்குமுள்ள வேறுபாடாகும். முன்னோக்கு ஒப்பந்தங்களைப் போலன்றி, எதிர்கால ஒப்பந்தங்களில் வழக்கமாக வரம்பளவுத் தேவைகளில் இடைக்கால கணக்குத் தீர்த்தல்கள் அல்லது “மெய் உயர்வுகள்” இருக்கும். இதில் இரு தரப்பினரும் இலாபத்தில் இரு தரப்பினருக்கும் கடனீடாக அமையும் வகையில் கூடுதல் சொத்துகள் எதனையும் பரிமாற்றம் செய்துகொள்வதில்லை, அது மட்டுமின்றி ஒப்பந்தம் திறக்கப்படும்போது மட்டுமே அறியாத மொத்த இலாபம் அல்லது நட்டம் தெரியும்.
எதிர்கால ஒப்பந்தம் அதன் ஒப்பந்ததாரருக்கு ஒப்பந்தத்தின் விதிமுறைகளுக்கிணங்க குறிப்பிட்ட அந்த வழங்கும் வழங்கலை ஏற்கும் பொறுப்பை வழங்குகிறது. இதில் ஒரு விருப்பத் தெரிவு வாங்குபவருக்கு உரிமையை வழங்குகிறதே தவிர அந்த விருப்பத் தெரிவின் விற்பனையாளர் அதற்கு முன்பு வைத்திருந்த நிலையை நிறுவும் பொறுப்பை அல்ல. வேறொரு விதத்தில் கூறுவதென்றால், விருப்பத் தெரிவுகள் ஒப்பந்தத்தின் உரிமையாளர் ஒப்பந்தத்தைச் செயல்படுத்தலாம் ஆனால் ஓர் "எதிர்கால ஒப்பந்தத்தின்" இரு தரப்பினரும் கணக்குத் தீர்த்தல் தேதி அன்று ஒப்பந்த விதிமுறைகளை நிறைவு செய்ய வேண்டும். விற்பவர் குறிப்பிடப்பட்டுள்ள சொத்தை வாங்குபவருக்கு வழங்குகிறார் அல்லது ரொக்கத்தின் மூலமாகக் கணக்குத் தீர்க்கப்படும் எதிர்கால ஒப்பந்தமெனில், நட்டத்தைக் கொண்டிருந்த எதிர்கால வர்த்தகரிடமிருந்து இலாபம் பெற்ற தரப்பினருக்கு ரொக்கம் பரிமாற்றம் செய்யப்படுகிறது. எதிர்கால பொறுப்பு நிலையை வகிக்கும் ஒரு தரப்பினர் கணக்குத் தீர்த்தல் தேதிக்கு முன்பு பொறுப்பிலிருந்து பின்வாங்குவதற்கு ஒரு நீண்ட பொறுப்புநிலையை விற்பதன் மூலம் அல்லது ஒரு குறுகிய பொறுப்பு நிலையை விற்பதன் மூலம் தனது பொறுப்பு நிலையைத் தொடங்கலாம்.
எதிர்காலங்களின் ஒப்பந்தங்கள் அல்லது வெறும் எதிர்காலங்கள் (futures), (எதிர்காலம்  (future) அல்லது எதிர்கால ஒப்பந்தம்  அல்ல) பரிவர்த்தனையக வர்த்தகம் செய்யப்படும் வழித்தோன்றல் நிதிக் கருவிகளாகும். பரிவர்த்தனையகத்தின் கணக்குத் தீர்வு மையம் (clearing house) அனைத்து ஒப்பந்தங்களிலும் எதிர்த்தரப்பினராக செயல்பட்டு வரம்பெல்லை தேவைகளை அமைத்து முக்கியமாக கணக்குத் தீர்த்தலுக்கான ஒரு இயங்குமுறையையும் வழங்குகிறது.
தோற்றம்
அரிஸ்டாட்டில் (Aristotle) தேல்ஸ் (Thales) கதையைக் கூறியுள்ளார். அவர் மிலேட்டஸைச் (Miletus) சேர்ந்த ஒரு ஏழை தத்துவவாதி ஆவார். அவர் ஒரு "நிதி சாதனத்தை உருவாக்கினார், அதில் உலகளாவிய பயன்பாட்டின் தத்துவம் சம்பந்தப்பட்டதாகும்." தேல்ஸ் தனது முன்கணிக்கும் திறனைப் பயன்படுத்தி விதிவிலக்காக அமையும் விதத்தில் அடுத்த இலையுதிர் காலத்தில் ஆலிவ் அறுவடை மிகவும் சிறப்பாக இருக்கும் என ஊகித்தார். அவரது முன்கணிப்பில் நம்பிக்கையுடன் இருந்த அவர் உள்ளூர் ஆலிவ் ஆலை உரிமையாளர்களுடன் ஒப்பந்தங்கள் செய்துகொண்டார், அதன்படி அறுவடை தயாரானதும் பிரத்யேகமாக அவர்களது ஆலிவ் ஆலைகளைப் பயன்படுத்திக்கொள்வதற்கு உத்தரவாதமளிக்கும் விதத்தில் தனது பணத்தை முன்பணமாக செலுத்தினார். அறுவடை எதிர்காலத்தில் நடக்கப்போவதாக இருந்ததாலும் அறுவடை சிறப்பாக அமையுமா அல்லது குறைவாக இருக்குமா என்பதை யாரும் அறியமாட்டார்கள் என்பதாலும் குறைந்த விளைச்சலினால் வரும் ஆபத்தைத் தடுக்கவே ஆலிவ் ஆலை உரிமையாளர்கள் நினைத்தனர் என்பதாலும் தேல்ஸ் வெற்றிகரமாக குறைந்த விலைகளுக்கு பேரத்தை முடித்தார். முதல் அறுவடைக் காலம் வந்ததும் ஒரே நேரத்தில் பல ஆலைகள் தேவைப்பட்டன, அதனால் அவர் தான் விரும்பிய விலைக்கு அவற்றை வாடகைக்கு வழங்கி பெரும்பணம் ஈட்டினார்.
1730களில் ஜப்பானில் சாமுராயின் (samurai) தேவைகளைப் பூர்த்தி செய்ய நடைபெற்ற டோஜிமா அரிசி பரிவர்த்தனையே (Dōjima Rice Exchange) முதல் எதிர்கால பரிவர்த்தனை. அதன்படி முதலில் பணத்திற்கு பதிலாக அரிசியை வழங்கிவிட்டு பின்னர் சில குறைந்த விளைச்சல்களுக்குப் பிறகு நாணயமாக மாற்றப்பட்டது.
தர நிர்ணயம்
எதிர்கால ஒப்பந்தங்கள் மிகவும் தரநிலையாக்கப்பட்டதாக இருப்பதால் அவற்றின் எளிதில் மாறும் தன்மை உறுதியானதாக உள்ளது, அவை பின்வருபவற்றைக் குறிப்பிடுகின்றன:
வரம்பெல்லை
right|260px|美國期貨變遷 பரிவர்த்தனையகத்தின் வரவு ஆபத்தைக் குறைக்க வர்த்தகர்கள் ஒரு வரம்பெல்லை அல்லது செயல்திறன் பத்திரத்தை அமைக்க வேண்டும். வழக்கமாக அது ஒப்பந்த மதிப்பின் 5%-15% மதிப்புடையதாக இருக்கும்.
வர்த்தகர்களின் எதிர்த்தரப்பு ஆபத்தைக் குறைக்க ஒழுங்குபடுத்தப்பட்ட எதிர்கால ஒப்பந்தப் பரிவர்த்தனையகங்களில் வர்த்தகம் செய்யப்படும் வர்த்தகங்களுக்கு கணக்குத்தீர்வு மையங்கள் உத்தரவாதமளிக்கின்றன. ஒவ்வொரு விற்பனையாளருக்கும் கணக்குத்தீர்வு மையமே வாங்குபவராகவும் ஒவ்வொரு வாங்குபவருக்கும் விற்பனையாளருமாக அமைகிறது. இதனால் எதிர்த்தரப்பினர் கணக்குத்தீர்த்தல் மையத்திற்கு பணம் செலுத்தத் தவறுவதன் ஆபத்து மையத்திற்கே உடையதாகிறது. இதனால் வர்த்தகர்கள் தங்கள் எதிர்த்தரப்பினருக்கு நிலுவை ஆபத்தை ஏற்படுத்தாமல் தங்கள் பரிவர்த்தனைகளை மேற்கொள்ள முடிகிறது.
சில சந்தர்ப்பங்களில் ஒப்பந்தத்தில் குறிப்பிடப்படும் பொருள்களின் உரிமையாளர்களான நிதி பாதுகாப்பாளர்களுக்கு அல்லது பொறுப்பு நிலையை சமாளிக்கும் ஒப்பந்தங்களைத் தொடங்கும் பரவல் வர்த்தகர்களுக்கு (spread traders) வரம்பெல்லைத் தேவைகள் தள்ளுபடி செய்யப்படுகின்றன அல்லது குறைக்கப்படுகின்றன.
கணக்கத்தீர்வு வரம்பெல்லை - இவை நிறுவனங்கள் அல்லது பெருநிறுவனங்கள் தங்கள் வாடிக்கையாளர்களிடம் திறந்த நிலை எதிர்கால ஒப்பந்தங்கள் மற்றும் விருப்பத் தெரிவு ஒப்பந்தங்களை மேற்கொள்கின்றன என்பதை உறுதிப்படுத்தும் நிதியியல் பாதுகாப்பு அம்சங்களாகும். கணக்குத்தீர்த்தல் வரம்பெல்லைகள் - இவை வாடிக்கையாளர் வரம்பெல்லையிலிருந்து வேறுபட்டவையாகும். ஏனெனில் எதிர்கால மற்றும் விருப்பத்தெரிவு ஒப்பந்தங்களின் தனிப்பட்ட வாங்குபவர்கள் மற்றும் விற்பவர்கள் தரகர்களிடம் முன்பணம் செலுத்த வேண்டியிருக்கும்.
வாடிக்கையாளர் வரம்பெல்லை - எதிர்கால ஒப்பந்தத் தொழிற்துறையில் எதிர்கால ஒப்பந்தங்களின் வாங்குபவர்கள் மற்றும் விற்பனையாளர்கள் இரு தரப்பினரும் மற்றும் விருப்பத் தெரிவு ஒப்பந்தங்களின் விற்பனையாளர்களும் ஒப்பந்தத்திலுள்ள விதிமுறகளைப் பூர்த்தி செய்வார்கள் என்பதற்கான உறுதியளிக்கத் தேவைப்படும் நிதியியல் உத்தரவாதங்களாகும். வாடிக்கையாளர் வரம்பெல்லை கணக்குகளை கவனித்துக்கொள்வதற்கு எதிர்கால ஒப்பந்த தரகு வத்தகர்களே பொறுப்பாவார்கள். வரம்பெல்லைகள் சந்தை ஆபத்து மற்றும் ஒப்பந்த மதிப்பு ஆகியவற்றின் அடிப்படையில் நிர்ணயிக்கப்படுகின்றன. இது செயல்திறன் பத்திர வரம்பெல்லை என்றும் குறிப்பிடப்படுகிறது.
தொடக்க வரம்பெல்லை என்பது எதிர்கால ஒப்பந்தங்களின் பொறுப்பு நிலைகளைத் தொடங்க தேவைப்படும் சமப்பங்காகும். இது செயல்திறன் பத்திரத்தின் ஒரு வகையாகும். அதிகபட்ச பாதிக்கப்படுமளவானது தொடக்க வரம்பெல்லையின் அளவின் வரம்புக்குட்பட்டதன்று, இருப்பினும் தொடக்க வரம்பெல்லைத் தேவையானது ஒரு வர்த்தக நாளிலான மதிப்பீடு செய்யப்பட்ட அதிகபட்ச ஒப்பந்த மதிப்பின் அடிப்படையிலேயே கணக்கிடப்படுகிறது. பரிவர்த்தனையகமே தொடக்க வரம்பெல்லையை அமைக்கும்.
ஒரு பொறுப்பு நிலையில் பரிவர்த்தனையக வர்த்தகம் செய்யப்படும் தயாரிப்பு சம்பந்தப்பட்டிருந்தால், சம்பந்தப்பட்ட பரிவர்த்தனையகமே தொடக்க வரம்பெல்லையின் அளவு அல்லது சதவீதத்தை நிர்ணயிக்கும்.
நட்டம் ஏற்பட்டாலோ அல்லது தொடக்க வரம்பெல்லையின் மதிப்பு குறைந்துபோனாலோ கிடைக்கக்கூடிய தொடக்க வரம்பெல்லையின் அளவை மீட்டமைப்பதற்காக தரகர் ஒரு வரம்பெல்லை அழைப்பை மேற்கொள்வார். பெரும்பாலும் “மாறும் வரம்பெல்லை” என அழைக்கப்படும் இதற்காக மேற்கொள்ளப்படும் வரம்பெல்லையானது தினசரி அடிப்படையில் செய்யப்படும். இருப்பினும் அதிக மாறும் தன்மை கொண்ட நேரங்களில் ஒரு தரகர் வரம்பெல்லை அழைப்புகளையோ அல்லது ஒரு நாளில் செய்யப்படும் அழைப்புகளையோ மேற்கொள்வார்.
வரம்பெல்லைக்கான அழைப்புகள் வழக்கமாக ஒரே நாளில் பெறவும் செலுத்தப்படவும் வேண்டுமென எதிர்பார்க்கப்படுகின்றன. அப்படி இல்லையெனில் வரம்பெல்லையின் மூலமாக குறிப்பிடப்பட்ட அளவுக்கு இணங்கும்படியான போதிய பொறுப்பு நிலைகளைப் பூர்த்தி செய்வதற்கான உரிமை தரகருக்கு உள்ளது. பொறுப்பு நிலைகள் பூர்த்தி செய்யப்பட்டவுடன் கிளையண்ட்டின் கணக்கில் ஏதேனும் பற்றாக்குறை ஏற்படின் அதற்கு கிளையண்ட்டே பொறுப்பாவார்.
சில அமெரிக்க பரிப்வர்த்தனையகங்கள் “பராமரிப்பு வரம்பெல்லை” (maintenance margin) என்ற சொல்லையும் பயன்படுத்துகின்றன. வரம்பெல்லை அழைப்பு மேற்கொள்ளப்படும் முன்பு தொடக்க வரம்பெல்லையின் மதிப்பில் எவ்வளவு குறைக்கப்பட முடியுமோ அந்த அளவே பராமரிப்பு வரம்பெல்லை என அது வரையறுக்கப்படுகிறது. இருப்பினும், அமெரிக்காவல்லாத தரகர்களில் பெரும்பாலானோர் பயன்படுத்துகின்றனர் “தொடக்க வரம்பெல்லை” மற்றும் “மாறும் வரம்பெல்லை” ஆகிய சொற்களை மட்டுமே பயன்படுத்துகின்றனர்.
பிற கடனீடுகளின் தொடக்க வரம்பெல்லையைப் (இதை அமெரிக்க சந்தையிலுள்ள கூட்டிணைய சேமிப்பகம் (Federal Reserve) அமைக்கிறது) போலன்றி தொடக்க வரம்பெல்லைத் தேவையை எதிர்கால ஒப்பந்தப் பரிவர்த்தனையகம் அமைக்கிறது.
சந்தையில் தினசரி ஓர் எதிர்கால கணக்கு குறிக்கப்படுகிறது. வரம்பெல்லையானது எதிர்கால ஒப்பந்தங்களைப் பட்டியலிடும் பரிவர்த்தனையகம் அமைத்திருக்கும் வரம்பெல்லைப் பராமரிப்புத் தேவைகளுக்கும் குறைவாகச் சென்றால், தேவையான அளவிற்கு கணக்கை அமைப்பதற்காக ஒரு வரம்பெல்லை அழைப்பு மேற்கொள்ளப்படும்.
பராமரிப்பு வரம்பெல்லை - ஒரு வாடிக்கையாளர் தனது வரம்பெல்லைக் கணக்குக்கில் பராமரிக்க வேண்டிய, நிலுவையிலுள்ள எதிர்கால ஒப்பந்தம் ஒன்றிற்கான குறைந்தபட்ச வரம்பெல்லைகளின் தொகுப்பு.
செயல்திறன் பத்திர வரம்பெல்லை எதிர்கால அல்லது விருப்பத் தெரிவு ஒப்பந்தத்தின் வாங்குபவர் மற்றும் விற்பவர் ஆகிய இரு தரப்பினரும் விதிமுறைகள் மற்றும் ஒப்பந்தத்தின் செயல்திறனை உறுதிப்படுத்துவதற்காக செலுத்தும் பணத்தின் அளவாகும். பொருள்களிலான வரம்பெல்லை என்பது சமப்பங்குப் பணச்செலுத்தலோ அல்லது பொருள்களுக்கான முன் பணமோ அல்ல. அது பாதுகாப்பு முன்பணமே ஆகும்.
கணக்குத் தீர்வு - பௌதிக முறை மற்றும் ரொக்கக் கணக்குத்தீர்வு எதிர்கால ஒப்பந்தங்கள்
கணக்குத்தீர்த்தல் என்பது ஒப்பந்தத்தை நிறைவேற்றும் செயலாகும். அதற்கு ஒவ்வொரு எதிர்கால ஒப்பந்தத்திலும் குறிப்பிடப்பட்டுள்ளபடி இரு வழிகள் உள்ளன: காலாவதி (அல்லது அமெரிக்காவில் காலாவதியாதல் ) என்பது ஒரு எதிர்கால ஒப்பந்தத்தின் ஒரு குறிப்பிட்ட வழங்கல் மாதம் வர்த்தகம் செய்யப்படுதலும் ஒப்பந்தத்தின் இறுதி கணக்குத்தீர்த்தல் விலையும் நிறுத்தப்படும் தேதியும் நேரமும் ஆகும். பெரும்பாலான சமப்பங்குக் குறியீடு மற்றும் வட்டிவீத எதிர்கால ஒப்பந்தங்களுக்கு (மற்றும் பெரும்பாலான சமப்பங்கு தெரிவுகளுக்கு) இது வர்த்தக மாதங்களின் மூன்றாம் வெள்ளிக்கிழமையில் நிகழ்கிறது. இந்த நாளில் t+1 எதிர்கால ஒப்பந்தம் t  எதிர்கால ஒப்பந்தமாக மாறும். எடுத்துக்காட்டுக்கு, பெரும்பாலான CME மற்றும் CBOT ஒப்பந்தங்களுக்கு டிசம்பர் ஒப்பந்தங்களின் காலவதியின் போது மார்ச் மாதத்திற்கான எதிர்கால ஒப்பந்தமே அருகாமையிலுள்ள ஒப்பந்தமாக அமையும். வர்த்தக மையங்களுக்கு இது மிகவும் பரபரப்பான நேரமாகும். குறிப்பிடப்பட்ட ரொக்க விலையும் எதிர்கால ஒப்பந்தங்களின் விலையும் சந்திக்கப் போராடும் இந்தக் குறுகிய நேரத்தில் (30 நிமிடங்கள் எனலாம்) அந்த வர்த்தக மையங்கள் விரைவாக இலாபம் காண முயற்சிக்கும். இந்த நேரத்திலேயே எதிர்கால ஒப்பந்தங்களும் அதில் குறிப்பிடப்பட்டுள்ள சொத்துகளும் மிக அதிக அளவில் பணமாக மாறுகின்றன. மேலும் ஒரு குறியீட்டுக்கும் குறிப்பிடப்பட்டுள்ள சொத்துக்கும் இடையே வேறுபாடு ஏதேனும் இருப்பின் பாதுகாப்பு முதலீட்டாளர்களால் அது உடனடியாக வர்த்தகம் செய்யப்படுகிறது. இந்த நேரத்திலேயே வர்த்தகர்கள் பொறுப்பு நிலைகளை அடுத்த ஒப்பந்தத்திற்கு மாற்றுவதால் அல்லது சமப்பங்கு குறியீட்டு எதிர்கால ஒப்பந்தங்களின் நிகழ்வுகள், நடப்பு குறியீட்டு பொறுப்பு நிலைகளுக்கு எதிராக பாதுகாப்பு வழங்குவதற்காக அந்த குறியீட்டின் கூறுகளை வாங்குவதல் போன்றவற்றல் அளவில் அதிகரிப்பும் ஏற்படுகிறது. காலாவதி தேதியில், லண்டன் அல்லது ஃப்ராங்க்ஃப்ரூட்டிலுள்ள ஐரோப்பிய சமப்பங்கு பாதுகாப்பு வர்த்தக மையம் ஒன்று ஒவ்வொரு அரை மணி நேரத்திற்கும் கிட்டத்தட்ட எட்டு பெரிய சந்தைகளிலும் காலாவதியாகும் பொறுப்பு நிலைகள் ஏதேனும் உள்ளதா எனப் பார்த்துக்கொண்டே இருக்கும்.
விலையிடல்
வழங்கத்தக்க சொத்துகள் அதிக வழங்கல் அளவில் இருந்தால் அல்லது எளிதில் உருவாக்க முடியும் வகையில் இருந்தால் ஓர் எதிர்கால ஒப்பந்தத்தின் விலையானது பாதுகாப்பு முதலீட்டு அளவுருக்களால் தீர்மானிக்கப்படுகிறது. இது வழக்கமாக பங்கு குறியீட்டு எதிர்கால ஒப்பந்தங்கள், கருவூலப் பத்திர எதிர்கால ஒப்பந்தங்கள் மற்றும் இயல்பான பொருள்களின் மீதான எதிர்கால ஒப்பந்தங்கள் ஆகியவற்றுக்குப் பொருந்தும் (எ.கா. அறுவடைக்குப் பின்பு சோளம்). இருப்பினும், வழங்கத்தக்க பொருள் அதிகமாக கிடைக்காவிட்டால் அல்லது அது இல்லாவிட்டால், எடுத்துக்காட்டுக்கு அறுவடைக்கு முன்பு கோதுமை அல்லது யூரோடாலர் எதிர்கால ஒப்பந்தங்கள் அல்லது ஃபெடரல் நிதி வீத எதிர்கால ஒப்பந்தங்கள் ஆகியவற்றுக்கு இது பொருந்தும் (இவற்றில் குறிப்பிடப்பட்ட நிதிக் கருவிகள் வழங்கல் தேதியில் உருவாக்கப்பட வேண்டும்) - எதிர்கால ஒப்பந்தங்களின் வீதங்களை வர்த்தக மையம் நிர்ணயிக்க முடியாது. இந்த நிலையில், எதிர்காலத்தில் சொத்துக்கான தேவை மற்றும் வழங்கல் என்பது மட்டுமே விலையை நிர்ணயிக்கும் சக்தியாக உள்ளது. அது எதிர்கால ஒப்பந்தங்களுக்கான தேவை மற்றும் வழங்கலில் குறிப்பிடப்படும்.
பாதுகாப்பு முதலீட்டு அளவுருக்கள்
வழங்கத்தக்க சொத்தானது அதிக அளவில் கிடைக்கும்போது அல்லது எளிதில் உருவாக்கப்பட முடியும் என்ற நிலையில் பாதுகாப்பு முதலீட்டு அளவுருக்கள் ("அறிவார்ந்த விலையிடல்") என்பது பொருந்தும். இங்கு, முன்னோக்கு விலையானது குறிப்பிடப்பட்டிருக்கும் இடரில்லா வீதத்தில் தள்ளுபடி செய்யப்பட்ட விலையைக் குறிக்கும். கோட்பாட்டு ரீதியான விலையில் ஏற்படும் ஏதேனும் விலைகளினால் முதலீட்டாளர்களுக்கு பாதகமில்லா இலாப வாய்ப்பு கிடைக்கும் மற்றும் அவை பாதுகாப்பு முதலீடு செய்யப்பட வேண்டும் என்பதே இதற்குக் காரணமாகும்.
இவ்வாறாக ஓர் எளிய பிரிக்கப்படாத பணம் செலுத்தல் சொத்துக்கு, எதிர்கால/முன்னோக்கு விலை மதிப்பை, பின்வருமாறு கணக்கிடலாம்:
இதில், S(t) என்பது நடப்பு மதிப்பு, t  என்பது நேரம், T  என்பது முதிர்வு மற்றும் r  என்பது இடரில்லா இலாப வீதம் ஆகும். இதையே தொடர்ச்சியான கூடுதலாக பின்வருமாறு எழுதலாம்:
சேமிப்பு செலவுகள், இலாபப் பங்குகள், இலாப வருமானங்கள் மற்றும் பயன்படு இலாபங்கள் போன்றவற்றுக்கு இந்தத் தொடர்பானது மாறலாம்.
முழுமையான சந்தையில் எதிர்கால ஒப்பந்தங்களுக்கும் உடனடி விலைகளுக்குமுள்ள இந்தத் தொடர்பானது மேலே கூறியுள்ள மாறிகளைச் சார்ந்துள்ளது; நடைமுறையில் பல்வேறு சந்தைக் குறைபாடுகள் (பரிவர்த்தனை செலவுகள், வேறுபடும் பெறுதல் மற்றும் கடன் வழங்குதல் வீதங்கள், குறுகிய கால விற்றலுக்கான கட்டுப்பாடுகள்) உள்ளன. அவை முழுமையான பாதுகாப்பு முதலீடுகளைத் தடுக்கின்றன. இவ்வாறு உண்மையில் எதிர்கால ஒப்பந்தங்களின் விலையானது ஒரு பாதுகாப்பு முதலீட்டு மையத்திற்குள்ளேயே கோட்பாட்டு விலையிலிருந்து மாறுகிறது.
எதிர்பார்த்தலின் மூலம் விலையிடல்
வழங்கத்தக்க பொருள் மிகவும் அதிகமாகக் கிடைக்காமல் இருக்கும்பட்சத்தில் (அல்லது அது கிடைக்காத போது) அல்லது பகுத்தறிவு ரீதியான விலையிடல் பொருந்தாத போது இந்த பாதுகாப்பு முதலீடு முறையைப் பயன்படுத்த முடியாது. இங்கு, எதிர்கால ஒப்பந்தங்களின் விலையானது எதிர்கால ஒப்பந்தங்களில் குறிப்பிடப்பட்டுள்ள சொத்துக்கான இன்றைய தேவை மற்றும் வழங்கலினால் நிர்ணயிக்கப்படுகிறது.
ஆழமான மற்றும் எளிதில் பரிமாறும் சந்தையில், தேவை மற்றும் வழங்கல் ஆகியவை ஒரு குறிப்பிட்ட விலையில் சமநிலையில் இருக்கும் என எதிர்பார்க்கப்படும். அந்த விலையானது உண்மையான சொத்தின் எதிர்கால விலையின் சார்பற்ற எதிர்பார்ப்பை குறிப்பதாக இருக்கும். அதனால் அதற்கு எளிய தொடர்பே உள்ளது.
இதற்கு மாறாக, மேலோட்டமான பரிமாற்றம் குறைவான சந்தை அல்லது வழங்கத்தக்க சொத்துக்களின் பெருமளவு வேண்டுமென்றே சந்தைப் பங்கேற்பாளர்களினால் பிடித்துவைக்கப்பட்டிருக்கும் நிலையுள்ள (சந்தைப் பதுக்கல் என அழைக்கப்படும் சட்டவிரோதமான செயல்) சந்தையில் எதிர்கால ஒப்பந்தங்களுக்கான சந்தைக் கணக்குத்தீர்வு விலையானது விலைக்கும் சொத்தை அப்புறப்படுத்தப் போதுமானதாக எதிர்பார்க்கப்படும் எதிர்கால விலைக்குமுள்ள தொடர்பைக் குறிக்கிறது.
பாதுகாப்பு முதலீட்டு அளவுருக்களுக்கும் எதிர்பார்ப்புக்கும் உள்ள தொடர்பு
நமது எதிர்பார்ப்புகள் இடர்-நடுநிலை நிகழ்தகவு மதிப்பைப் பொறுத்து அமைந்திருக்கும்பட்சத்தில் எதிர்பார்ப்பு அடிப்படையிலான தொடர்பு பாதுகாப்பு முதலீடில்லா அமைப்பிலும் இருக்கும். வேறொரு விதத்தில் கூறுவதானால்: எதிர்கால விலையானது இடர்-நடுநிலை நிகழ்தகவைப் பொறுத்து ஒரு மூக்கனாங்கயிறாக உள்ளது. இந்த விலையிடல் விதியின்படி, எதிர்கால ஒப்பந்த சந்தையானது வழங்கத்தக்க பொருளுக்கு அரிதாகவே விலையிடுகிறது என்ற நிலையிலும் ஒரு இடர்துணி முதலீட்டாளர்கள் செயல்படத் தொடங்குவார்கள் என எதிர்பார்க்கலாம்.
இழுத்தடிப்பு மற்றும் பின்னோக்கு நகர்வு
எதிர்கால வழங்கலுக்கான பொருளின் விலையானது உடனடி விலையை விட அதிகமாக இருக்கும்பட்சத்தில் அல்லது எதிர்கால வழங்கல் விலையானது தொலைவிலுள்ள எதிர்கால விலையை விட அதிகமாக இருக்கையில் அந்த சூழ்நிலை இழுத்தடிப்பு என அழைக்கப்படுகிறது. இதற்கு மாறாக நிலையான ஒரு பொருளின் எதிர்கால வழங்கலுக்கான விலையானது உடனடி விலையை விட குறைவாக இருந்தால் அல்லது எதிர்கால வழங்கல் விலையானது அருகாமை எதிர்காலத்திலுள்ள விலையை விட குறைவாக இருந்தால் அது பினோக்கு நகர்வு என அழைக்கப்படுகிறது.
எதிர்கால ஒப்பந்தங்களும் பரிவர்த்தனையகங்களும்
ஒப்பந்தங்கள்
பல வகையான எதிர்கால ஒப்பந்தங்கள் உள்ளன. அவை (ஒற்றைப் பங்கு எதிர்கால ஒப்பந்தங்கள் போன்ற), கடனீடுகள், நாணயங்கள் அல்லது வட்டிவீதங்கள் மற்றும் குறியீடுகள் போன்ற உணரமுடியா சொத்துகள் போன்ற பல வகையான "வர்த்தகம் செய்யத்தக்க" சொத்துகள் இருப்பதை உணர்த்துகின்றன. குறிப்பிட்ட அடிப்படை சரக்கு சந்தைகளின் எதிர்கால சந்தைகள் பற்றிய தகவலுக்கு பின்வரும் இணைப்புகளைப் பார்வையிடுக. வர்த்தகம் செய்யத்தக்க பொருள் எதிர்கால ஒப்பந்தங்களின் பட்டியலுக்கு வர்த்தகம் செய்யப்படும் பொருள்களின் பட்டியல் என்பதைக் காண்க. எதிர்கால ஒப்பந்தப் பரிவர்த்தனையகம் என்ற கட்டுரையையும் காண்க.
சரக்குகளைக் கொண்டு செய்யும் வர்த்தகம் ஜப்பானில் 18ஆம் நூற்றாண்டில் தொடங்கியது. ஜப்பானில் இது அரிசி மற்றும் பட்டு வர்த்தகத்தைக் கொண்டும் ஹாலந்தில் ட்யுலிப் குமிழ்களைக் கொண்டும் தொடங்கியது. மத்திய தானிய சந்தைகள் உருவாக்கப்பட்டு விவசாயிகள் தங்கள் விளைபொருள்களைக் கொண்டு வந்து விற்பதற்கான சந்தையிடங்கள் உருவாக்கப்பட்ட 19ஆம் நூற்றாண்டின் மத்தியப் பகுதியில் அமெரிக்க வர்த்தகம் தொடங்கியது. அங்கு அவர்கள் தங்கள் பொருள்களை உடனடி வழங்கலுக்கு (உடனடி அல்லது ரொக்கச் சந்தை எனவும் அழைக்கப்படும்) அல்லது முன்னோக்கு சந்தை முறையில் விற்பனை செய்தனர். இந்த முன்னோக்கு ஒப்பந்தங்கள் என்பவை வாங்குபவர்களுக்கும் விற்பவர்களுக்கும் இடையிலான தனிப்பட்ட ஒப்பந்தங்களாகும், இவை இன்றுள்ள பரிவர்த்தனையகத்தில் வர்த்தகம் செய்யப்படும் ஒப்பந்தங்களுக்கு முன்னோடிகளாகத் திகழ்கின்றன. பாரம்பரிய சரக்குகளான தானியங்கள், இறைச்சி மற்றும் பிராணிகள் போன்றவற்றின் வர்த்தகமாகவே ஒப்பந்த வர்த்தகங்கள் தொடங்கின எனினும், பரிவர்த்தனையக வர்த்தகத்தில் உலோகங்கள், மின்சாரம், நாணயம் மற்றும் நாணயக் குறியீடுகள் மற்றும் சமப்பங்குகள் மற்றும் சமப்பங்குக் குறியீடுகள், அரசாங்க வட்டிவீதங்கள் மற்றும் தனியார் வட்டிவீதங்கள் ஆகியவையும் உள்ளடங்கும்.
பரிவர்த்தனையகங்கள்
நிதிக் கருவிகளின் மீதான ஒப்பந்தங்கள் 1970களில் சிக்காகோ மெர்கண்ட்டைல் பரிவர்த்தனையகத்தினால் (CME) அறிமுகப்படுத்தப்பட்டது. இந்த நிதிக் கருவிகள் மிகப் பெரும் வெற்றியடைந்து விரைவில் வர்த்தக அளவுகளிலும் சந்தைக்கான உலகளாவிய அணுகக்கூடிய தன்மையிலும் சரக்குகள் எதிர்கால ஒப்பந்தங்களை விஞ்சின. இந்தக் கண்டுபிடிப்பால் 1982 ஆம் ஆண்டில் உருவான லண்டன் சர்வதேச நிதி எதிர்கால ஒப்பந்தப் பரிவர்த்தனையகம் (இப்போது யூரோநெக்ஸ்ட்.லைஃப்), Deutsche Terminbörse (இப்போது யூரெக்ஸ்) மற்றும் டோக்யோ சரக்குப் பரிவர்த்தனையகம் (TOCOM) போன்ற பல புதிய எதிர்கால ஒப்பந்தப் பரிவர்த்தனையகங்கள் உலகெங்கிலும் உண்டாயின. இன்று உலகெங்கிலும் வர்த்தகத்தில் ஈடுபடும் 90 க்கும் மேற்பட்ட எதிர்கால ஒப்பந்த விருப்பத் தெரிவுகள் பரிவர்த்தனையகங்கள் உள்ளன. அவற்றில் பின்வருவனவும் அடங்கும்:
எதிர்கால ஒப்பந்தங்களை யார் வர்த்தகம் செய்வது?
எதிர்கால ஒப்பந்த வர்த்தகர்கள் வழக்கமாக இரு குழுக்களாக உள்ளனர்: குறிப்பிடப்பட்டிருக்கும் சொத்தில் (குறியீடு அல்லது வட்டிவீதம் போன்ற புலனாகா சொத்தையும் உள்ளடக்கியது) ஆர்வமுடையவர்களும் விலை மாற்றங்களினால் விளையும் ஆபத்துகளிலிருந்து பாதுகாப்பவர்களுமான பாதுகாப்பு முதலீட்டாளர்கள் மற்றும் சந்தையின் போக்கை முன்கணித்து அதன் மூலம் இலாபம் ஈட்ட முயற்சிப்பவர்களும் "ஒப்பந்தத்திலுள்ள" சொத்துடன் தொடர்புடைய வழித்தோன்றல் நிதிக்கருவிகளின் ஒப்பந்தத்தை உருவாக்குபவர்களுமான இடர் தடுப்பு முதலீட்டாளர்கள் ஆகியோர் ஆவர். ஆனால் அவர்களுக்கு குறிப்பிடப்பட்டிருக்கும் சொத்தின் வழங்கலை செய்யும் அல்லது பெறும் நோக்கமோ அல்லது அதனால் ஏதேனும் பயனோ இல்லை. வேறுவிதமாகக் கூறினால், முதலீட்டாளர் சொத்திற்கு நீண்ட கால எதிர்கால ஒப்பந்தங்களுக்கான வாய்ப்பைப் பெற அல்லது ஒரு குறுகிய கால எதிர்கால ஒப்பந்தத்தின் மூலம் எதிர் விளைவைப் பெற முயற்சிக்கிறார்.
வழக்கமாக ஒரு பொருளின் தயாரிப்பாளர்களும் நுகர்வோர்களும் அல்லது சொத்து அல்லது வட்டிவீதம் போன்ற குறிப்பிட்ட பாதிப்புகளுக்குட்படும் சொத்தின் உரிமையாளர்களுமே பாதுகாப்பு முதலீட்டாளர்கள் ஆவர்.
எடுத்துக்காட்டுக்கு, பாரம்பரிய சரக்கு சந்தைகளில், விவசாயிகள் பெரும்பாலும் எதிர்கால ஒப்பந்தங்களை நெல்லுக்காகவும் கால்நடைகளுக்காகவும் விற்பர். அவை அவர்களுக்கு ஒரு குறிப்பிட்ட விலைக்கான உத்தரவாதத்தை அளிக்கவும் திட்டமிடலை எளிதாக்கவும் உதவியாக இருந்தது. அதே போல், கால்நடை வளர்ப்பவர்கள் பெரும்பாலும் அவற்றின் தீவன செலவுகளை ஈடுகட்டும்படியாக எதிர்கால ஒப்பந்தங்களை வாங்கினர். அதனால் அவர்கள் தீவனத்திற்கான ஒரு நிலையான செலவைப் பொறுத்து திட்டமிட முடிந்தது. தற்கால (நிதியியல்) சந்தைகளில் வட்டிவீத பரிமாற்றங்கள் அல்லது சமப்பங்கு வழித்தோன்றல் கருவி தயாரிப்புகளின் "தயாரிப்பாளர்கள்" பரிமாற்ற (swap) ஆபத்துகளை நீக்க அல்லது குறைக்க நிதியியல் எதிர்கால ஒப்பந்தங்கள் அல்லது சமப்பங்கு குறியீடுகளைப் பயன்படுத்துகின்றனர்.
ஒரு பரஸ்பர நிதி அல்லது தனித்தனியாக நிர்வகிக்கப்படும் கணக்கு ஆகியவற்றை பாதுகாப்பு முதலீடு அல்லது இடர் காப்பு முதலீட்டு அம்சங்களுக்கான எடுத்துக்காட்டுகளாகக் கூறலாம். இவற்றில் முதலீடு செய்பவர்களின் நோக்கம் S&P 500 பங்குக் குறியீடு போன்ற பங்குக் குறியீட்டின் செயல்திறனைக் கண்காணிப்பதே ஆகும். சொத்துவிவர மேலாளர் (Portfolio manager) பெரும்பாலும் S&P 500 பங்குக் குறியீட்டு எதிர்கால ஒப்பந்தங்களில் எளிய மற்றும் விலைத்திறன் மிக்க விதத்தில் முதலீடு செய்வதன் மூலம் (நீண்ட கால ஒப்பந்தத்தை உருவாக்குதல்) ரொக்கப் புழக்கங்களை "சமப்பங்காக்குகின்றனர்". இதனால் சொத்துவிவரமானது குறியீட்டுக்கு உட்படுவதாக்குகின்றனர். குறியீடானது நிதி அல்லது முதலீட்டு அம்சத்துடன் இசைவானதாக உள்ளது. அதனால் தனித்தனியான 500 பங்குகளின் சரியான விகிதத்தை வாங்க வேண்டிய அவசியம் இருப்பதில்லை. இதனால் சமநிலையிலுள்ள வேறுபடுதன்மையும் பாதுகாக்கப்படுகிறது, சந்தையில் முதலீடு செய்யப்பட்ட சொத்துகளின் அதிக அளவு சதவீதம் இருக்கும்படியும் பராமரிக்கப்படுகிறது, மேலும் நிதி/கணக்கின் செயல்திறனிலான கண்காணிப்புப் பிழையைக் குறைக்கவும் உதவுகிறது. இது பொருளாதார ரீதியாக செயல்படுத்தக்கூடியதாக (நிதி அல்லது கணக்குக்குள்ளான ஒவ்வொரு பொறுப்பு நிலையின் கணிசமான அளவு பங்குகளை வாங்க முடியும் நிலை) இருக்கும்பட்சத்தில், சொத்துவிவர மேலாளர் ஒப்பந்த்தத்தை முடித்து ஒவ்வொரு தனித்தனி பங்கிற்குமான வாங்குதலைத் தொடங்கலாம்.
ஆபத்தை மாற்றிவிடுவதும் வெவ்வேறு ஆபத்து மற்றும் நேரச் செயல்திறன்கள் கொண்ட வர்த்தகர்களிடையேயான (எடுத்துக்காட்டுக்கு ஒரு பாதுகாப்பு முதலீட்டாளரிடமிருந்து இடர் காப்பு முதலீட்டாளருக்கு மாறுவது) எளிதில் மாறும் தன்மை அதிகரிப்பதும் எதிர்கால ஒப்பந்த சந்தைகளின் சமூக பயன்பாடாகும்.
எதிர்கால ஒப்பந்தங்களின் வாய்ப்புக்கள்
பல சந்தர்ப்பங்களில், விருப்பத் தெரிவு ஒப்பந்தங்கள் எதிர்கால ஒப்பந்தங்களில் வர்த்தகம் செய்யப்படுகின்றன, சில நேரங்களில் இவை எளிமையாக "எதிர்கால வாய்ப்புக்கள்" என அழைக்கப்படுகின்றன. உள்ளிடுதல் என்பதொரு எதிர்கால ஒப்பந்தத்தை விற்பதற்கான தெரிவாகும், அழைப்பு என்பது எதிர்கால ஒப்பந்தத்தை வாங்குவதற்கான தெரிவாகும். இரண்டிற்குமே, மாற்று குறிப்பு விலை என்பது குறிப்பிட்ட எதிர்கால விலையாகும் அதில் எதிர்கால ஒப்பந்தம் மாற்றும் செயல்படுத்தப்படும் எனில் வர்த்தகம் செய்யப்படும். ப்ளாக்-ஷோல்ஸ் மாதிரி என்பதைக் காண்க. அதுவே இத்தகைய தெரிவு ஒப்பந்தங்களை விலையிட மிகப் பிரபலமான முறையாகும்.
எதிர்கால ஒப்பந்தங்களுக்கான கட்டுப்பாடுகள்
அமெரிக்க ஒன்றியத்தில் அனைத்து எதிர்கால ஒப்பந்தப் பரிமாற்றங்களும் கம்மோடிடி ஃப்யூச்சர்ஸ் டிரேடிங் கமிஷனால் (CFTC) கட்டுப்படுத்தப்படுகிறது, அது ஓர் அமெரிக்க ஒன்றிய அரசின் தனித்தியங்கும் முகமையாகும். ஒரு தனி நபரோ அல்லது நிறுவனமோ விதிகளை மீறும் போது அவர்களுக்கு அபராதங்களையும் மேலும் இதர தண்டனைகளை விதிக்க அந்தக் கமிஷனுக்கு உரிமையுள்ளது. கமிஷன் அனைத்து பரிமாற்றங்களையும் சட்டப்படி கட்டுப்படுத்துகிறது எனினும், ஒவ்வொரு பங்குச் சந்தையும் அதற்கென பிரத்யேகமான விதிகளைக் கொண்டிருக்கலாம், மேலும் ஒப்பந்தத்தின் கீழ் நிறுவனங்களுக்கு பல்வேறு விஷயங்களுக்கு அபராதம் விதிக்கலாம அல்லது CFTC கையளிக்கும் அபராதத்தையும் நீட்டிக்கலாம்.